Палац Сапегаў (Львоў)

Пала́ц Сапе́гаў — помнік архітэктуры XVIII стагодзьдзя ў Львове па вуліцы Капэрніка, 40а. Мінуўшчына Быў збудаваны ў 1867 року для князя Лявона Сапегі паводле праекту архітэктара Адольфа Куна ў стылі францускага барока XVIII стагодзьдзя (па-француску: Châteauesque). Будынак двухпавярховы, з мэзанінам, галоўны аб’ём мае ў пляне форму квадрату, да якога прымыкае простакутны флігель. Манумэнтальная агароджа з ажурнымі мэталічнымі варотамі аддзяляе парадны двор ад вуліцы. Сьцены будынку вылучаюцца мяккаю плястыкаю, іхнюю паверхню ўпрыгожваюць рустыкація і выступы пілястраў, разкрыпоўка карнізаў і міжпавярховыя паясочкі. Нашчадак старадаўняга літоўска-рускага роду Адам Сапега(pl), які замовіў для сябе палац, быў адным з найбольш выбітных фундатараў чыгуначнага будаўніцтва ў Галіччыне. Будаўніцтва палацу абышлося практычна так сама дорага, як і будаўніцтва палацу Патоцкіх. На месцы ўсходняга флігелю палацу, які быў зьнішчаны бомбай у рокі ІІ сусьветнай вайны, пабудавалі сярэднюю школу № 9. У 1972 року паўстала пытаньне пра разборку гэтага будынку. Палац захаваўся выключна дзякуючы намаганьням Львоўскае абласное арганізацыі Ўкраінскага таварыства аховы помнікаў гісторыі і культуры(uk). Таварыства выступіла зь ініцыятываю рэстаўраваць яго за ўласныя сродкі. Да 1976 року адбывалася рэстаўрацыя за сяброўскія складкі і дабрачынныя ахвяраваньні. Да цяперашняга часу ў ім разьмяшчаецца Львоўская абласная арганізацыя таварыства. Літаратура Пам’ятники містобудівництва та архітектури Української ССР. — Київ: Будівельник, 1983—1986. — Т. 3. — С. 14. Вонкавыя спасылкі Вуліца Каперніка Почесному консульстві Казахстану у Львові не віддадуть Палацу Сапєг(недаступная спасылка) (укр.)